Burj Khalifa

Burj Khalifa (), dahulunya dikenali sebagai Burj Dubai, ialah sebuah pencakar langit teramat tinggi yang ditubuhkan di Dubai, Emiriah Arab Bersatu, dan juga struktur binaan manusia tertinggi yang pernah dibina dalam sejarah, pada . Pembinaan bermula pada 21 September 2004, sehingga struktur luarannya disiapkan pada 1 Oktober 2009 dan dibuka secara rasmi pada 4 Januari 2010. Bangunan ini merupakan sebahagian porjek pembangunan besar-besaran seluas  yang dikenali sebagai Downtown Burj Khalifa di "Persilangan Pertama" di sepanjang Jalan Sheikh Zayed, berhampiran kawasan perniagaan utama Dubai. Skidmore, Owings dan Merrill, LLP (Chicago) merupakan jurubina dan jurutera menara ini. Bill Baker, Ketua Jurutera Struktur projek ini, mencipta sistem struktur teras bersagang untuk membolehkan menara ini mencapai ketinggian luar biasa sambil berjimat cermat. Adrian Smith yang bekerja bersama Skidmore, Owings dan Merrill (SOM) sehingga tahun 2006, bertugas selaku Rakan Rekabentuk dalam projek ini.

Pembina utamanya merupakan usahasama antara syarikat Samsung C&T dari Korea Selatan yang pernah membina Taipei 101 dan Menara Berkembar Petronas, kumpulan Besix dari Belgium dan Arabtec dari EAB. Turner Construction Company dilantik sebagai pengurus projek pembina. Mengikut undang-undang EAB, pihak Kontraktor dan Jurutera Rekod bertanggungjawab bersama dan berasingan atas prestasi Burj Dubai. Oleh itu, dengan menerima reka bentuk SOM serta dilantik sebagai Jurubina dan Jurutera Rekod, Hyder Consulting menjadi Penasihat Rekabentuk untuk menara ini.

Jumlah perbelanjaan projek Burj Khalifa dianggarkan sekitar AS$1.5 bilion; dan untuk seluruh projek "Downtown Dubai" pula, AS$20 bilion.Mohamed Ali Alabbar, Ketua Pegawai Eksekutif Emaar Properties, ketika berucap di Kongres Dunia ke-8 Majlis Bangunan Tinggi dan Habitat Bandar, mengumumkan bahawa harga ruang pejabat di Burj Khalifa telah mencecah AS$4,000 sekaki persegi (atau lebih AS$43,000 semeter persegi), lebih-lebih lagi Armani Residences yang juga terletak di Burj Khalifa, dijual pada AS$3,500 sekaki persegi (lebih AS$37,500 semeter persegi).

 Ketinggian 
 Garis masa 
 Januari 2004: Penggalian dimulakan.
 Februari 2004: Kerja memantakkan cerucuk dimulakan.
 21 September 2004: Kontraktor Emaar (Samsung-Besix-Arabtec JV) dianugerahkan tugas pembinaan.
 Mac 2005: Struktur Burj Khalifa mula dinaikkan.
 Jun 2006: 50 tingkat disiapkan.
 Februari 2007: Mengatasi Menara Sears sebagai bangunan yang paling banyak tingkatnya.
 13 Mei 2007: Mencipta rekod untuk pengepaman konkrit menegak tertinggi di mana-mana binaan pada , mengatasi pengepaman konkrit setinggi  ketika pembinaan Taipei 101, semasa Burj Khalifa mencapai tingkat ke-130.
 21 Julai 2007: Mengatasi Taipei 101 yang pernah menjadi binaan tertinggi di dunia pada , sambil disiapkan 141 tingkat.
 12 Ogos 2007: Mengatasi paras antena Menara Willis yang berada pada ketinggian .
 12 September 2007: Menjadi struktur bebas tertinggi di dunia pada ketinggian , sekaligus mengatasi Menara CN di Toronto, sambil mencapai 150 tingkat.
 7 April 2008: Mengatasi Menara KVLY-TV sebagai struktur binaan manusia tertinggi pada , sambil mencapai 160 tingkat.
 17 Jun 2008: Emaar mengumumkan bahawa ketinggian Burj Khalifa mencecah  dan ukuran ketinggian muktamadnya tidak akan diumumkan sehingga disiapkan pada September 2009.
 1 September 2008: Ketinggiannya mencapai , menjadikannya struktur binaan manusia tertinggi dalam sejarah, sekaligus mengatasi pemegang rekod sebelumnya, iaitu Menara Radio Warsaw di Konstantynów, Poland.
 17 Januari 2009: Peninggian berhenti pada .
 1 Oktober 2009: Emaar mengumumkan bahawa struktur luaran bangunan telah disiapkan.
 4 Januari 2010: Majlis perasmian dan pembukaan Burj Khalifa diadakan. Burj Dubai dinamakan Burj Khalifa sempena Presiden EAB dan pemerintah Abu Dhabi, Sheikh Khalifa bin Zayed al Nahyan.

 Rekod semasa 
 Pencakar langit tertinggi hingga paras puncaknya:  (mengatasi Taipei 101 – )
 Struktur tertinggi yang pernah dibina:  (mengatasi menara radio Warsaw – )
 Struktur wujud yang tertinggi:  (mengatasi menara KVLY-TV – )
 Struktur bebas tertinggi:  (mengatasi Menara CN – )
 Bangunan yang terbanyak tingkatnya: 160 (mengatasi 1 dan 2 World Trade Center – 110)
 Pemasangan lif tertinggi di dunia
 Lif terlaju di dunia pada kelajuan  atau  (mengatasi Taipei 101 – 16.83 m/s)
 Pengepaman konkrit menegak tertinggi (untuk bangunan):  (mengatasi Taipei 101 – )
 Pengepaman konkrit menegak tertinggi (untuk mana-mana usaha pembinaan):  (mengatasi Loji Tenaga Hidroelektrik Riva del Garda – 
 Struktur tertinggi dunia pertama dalam sejarah yang menyediakan ruang perumahan
 Dek pencerapan luaran tertinggi di dunia
 Masjid tertinggi di dunia (terletak di tingkat 158)
 Lif yang terpanjang perjalanannya di dunia
 Lif perkhidmatan tertinggi di dunia
 Pemasangan muka bangunan aluminium dan kaca tertinggi di dunia pada ketinggian 

 Seni bina dan reka bentuk 
Seni bina dan reka bentuk bangunan Burj Dubai dibuat oleh Skidmore, Owings dan Merrill yang juga telah merekabentuk bangunan Menara Willis di Chicago dan Freedom Tower di New York City. Bangunan ini hampir menyamai wawasan Frank Lloyd Wright untuk bangunan Illinois di Chicago.

Reka bentuk Burj Dubai berasaskan seni bina Islam dengan tiga lobus tapak bangunan yang menyerupai bunga padang pasir. Menara ini terdiri dari tiga unsur yang membentuk gelendung utama. Pelan lantai berbentuk 'Y' yang menghadap Teluk Parsi. Ia juga berbentuk kubah bawang iaitu seni bina utama dalam Islam.

Bahagian luar disadur dengan aluminium dan tekstur keluli tahan karat dengan jarak panel menegak berbentuk tiub sirip keluli tahan karat. Sistem lapisan direka agar tahan suhu panas melampau di Dubai.

Bahagian dalaman dihiasi oleh pakar lanskap Georgio Armani. Hotel Armani mengambil 37 tingkat. Tingkat 45 hingga tingkat 700 akan menjadi apartmen persendirian bermula tingkat 64. Semua apartmen ini telah habis dijual dalam tempoh hanya 8 jam ketika mula dijual. Pejabat korporat diuntukkan pada tingkat 123 dan tingkat 124. Kolam renang juga disediakan pada tingkat 78.

Burj Dubai mempunyai sistem lif yang paling laju di dunia iaitu 18 meter sesaat, mengatasi bangunan Taipei 101 yang mempunyai sistem lif dengan kelajuan 16.83 meter sesaat. Ia menggunakan sistem lif berangkai yang dipanggil double decker elevator.

Jurutera menyatakan bangunan ini kukuh dari gegaran 120 darjah dan mampu menahan rempuhan angin ribut, taufan dan pelbagai bencana alam. Mereka telah mengambilkira faktor gempa bumi yang berlaku di wilayah Bam, Iran dan Teluk Parsi pada tahun 2004. Kedalaman pula 50 meter ke dalam tanah.

 Pelan tingkat 
Berikut ialah seringkasan kegunaan setiap tingkat.

 Tingkat Kegunaan 160–206 Mekanik 156–159 Komunikasi dan Penyiaran 155 Mekanik 139–154 Suit Korporat 136–138 Mekanik 125–135 Suit Korporat 124 Balai Cerap 123 Lobi Angkasa 122 Restoran At.mosphere 111–121 Suit Korporat 109–110 Mekanik 77–108 Perumahan 76 Lobi Angkasa 44–72 Perumahan 43 Lobi Angkasa 40–42 Mechanical 38–39 Suit Armani Hotel 19–37 Perumahan 17–18 Mekanik 9–16 Armani Residences 1–8 Armani Hotel Bawah Armani Hotel Dataran Armani Hotel B1–B2 Parkir, Mekanik

 Kegunaan 
Burj Khalifa direka untuk menjadi titik pusat projek pembangunan pelbagai kegunaan besar-besaran yang merangkumi 30,000 buah rumah, sembilan buah hotel termasuk The Address Downtown Burj Dubai, kawasan taman seluas , sekurang-kurangnya 19 buah menara perumahan, pusat beli-belah Dubai Mall, dan Tasik Burj Khalifa buatan manusia seluas .

Bangunan ini telah membawa kembali rekod struktur bebas tertinggi di Bumi ke Timur Tengah, di mana terbinanya Piramid Agung Kufu yang mencatat pencapaian ini selama lebih kurang empat ribu tahun sebelum diatasi oleg Gereja Besar Lincoln di England, United Kingdom pada tahun 1311.

Dilaporkan bahawa keputusan untuk membina Burj Khalifa berasaskan keputusan kerajaan untuk mengalihkan tumpuan ekonominya dari tertumpu kepada galian minyak kepada sektor perkhidmatan dan pelancongan. Menurut kata-kata para pegawai, perlunya projek-projek seperti Burj Khalifa dibina dalam bandaraya adalah untuk meraih lebih pengiktirafan dan pelaburan antarabangsa. "Sheikh Mohammed bin Rashid Al Maktoum hendak memperjelaskan nama Dubai dalam peta dunia dengan sesuatu yang penuh sensasi," kata Jacqui Josephson, seorang eksekutif pelancongan dan perwakilan VIP di Nakheel Properties.

 Kontroversi pekerja 
Majoriti pekerja binaan Burj Khalifa didatangkan dari India, Pakistan, Bangladesh, China dan Filipina. Laporan akhbar menyatakan gaji mereka sekitar AS$7.60 (£4.34)/ hari. Kesatuan sekerja tidak dibenarkan di kalangan buruh binaan ini.

Pada 21 Mac 2006, kira-kira 2,500 pekerja yang susah hati bas lambat di akhir giliran mereka melakukan bantahan, menyebabkan kerosakan kereta, pejabat, komputer dan alatan pembinaan. Mana-mana pekerja yang terlibat dalam rusuhan pada 21 Mac 2006 telah dihantar pulang.
 Insiden   
Pada 10 Mei 2011, seorang pekerja migran Asia berusia pertengahan 30-an terjun bunuh diri dari tingkat ke-147 ke dek tingkat ke-108. Polis Dubai menyatakan bahawa dia membunuh diri kerana syarikatnya enggan membenarkannya meninggalkan negara tersebut.  

Pada 18 Mei 2015, polis Dubai menafikan laporan bahawa seorang pelancong Portugis bernama Laura Vanessa Nunes terjatuh hingga maut dari Burj Khalifa pada 16 November tahun sebelumnya, dengan mendakwa bahawa dia sebenarnya terjatuh dari Jumeirah Lake Towers. Nine News telah memperoleh e-mel daripada kedutaan Portugal di UAE di bawah undang-undang kebebasan maklumat, yang menunjukkan bahawa pelancong wanita itu terjun dari tingkat ke-148 Burj Khalifa.

 Perkembangan pembinaan 

 Rujukan 

 External links 


  (597 KB) (Structure magazine, June 2006)
 Reports:U Wang Young
  (620 KB) (Irwin et al., November 2006)

|-

|-

|-

Kategori:Pencakar langit
Kategori:Pencakar langit melebihi 350 meter
Kategori:Dubai
Kategori:Seni bina 2009